Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 144/13/4404	Nové Zámky, 24.4.2013
EEČ : 2-33-41-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Ako otec maloletých detí XXXXX, narodenej  XXXXX, XXXXX, narodeného XXXXX a XXXXX, narodenej XXXXX  a   podľa rozsudku   Okresného súdu  Nové Zámky,  spisovej značky   11 P  266/2011 - 25  zo dňa  02.12.2011 je   povinný prispievať na  výživu detí   mesačne  sumou 150,00 €    vždy do 15. dňa toho - ktorého mesiaca,  do  rúk matky  XXXXX,  bytom  XXXXX, okres Nové Zámky, vyživovaciu povinnosť si neplní  pravidelne mesačne a  na viacerých osobách, čím za obdobie od 01.05.2012 do 31.03.2013  vznikol na výživnom dlh v sume 1.650,00 €,

lebo zanikla trestnosť činu

Odôvodnenie:
        Vyšetrovateľ Okresného riaditeľstva PZ, Odboru kriminálnej polície Nové Zámky
 uznesením  ČVS: ORP-92/OVK-NZ-2013  zo dňa 22.02.2013    podľa § 199 odsek 1 Trestného poriadku začal trestné stíhanie    vo   veci    prečinu   zanedbania  povinnej  
výživy   podľa   § 207 odsek  3  písmeno b/ Trestného zákona, s poukazom na ustanovenie § 138   písmeno j/  Trestného zákona a  uznesením zo dňa 20.03.2013 podľa § 206 odsek 1 Trestného poriadku stíha  XXXXX,  ako obvineného z uvedeného prečinu, na tom skutkovom základe, ako je to uvedené vo výrokovej časti uznesenia.
         Svedkyňa XXXXX   pred vyšetrovateľom Okresného riaditeľstva PZ, Odboru kriminálnej polície Nové Zámky  dňa 02.04.2013 uviedla, že obvinený   dlh  na výživnom uhradil v plnej výške a  finančné prostriedky v sume 1.677,00 €  obdržala  prostredníctvom   poštových  poukazov, pričom  uhradil  i  výživné za mesiac apríl roku 2013, čomu nasvedčujú i fotokópie poštových peňažných poukazov na č. l. 33  až  37  vyšetrovacieho spisu. 
       Teda  obvinený využil ustanovenie o účinnej ľútosti v zmysle § 86 písmeno a/ Trestného zákona  a vyživovaciu povinnosť voči svojim  maloletým deťom   dodatočne splnil  skôr, než sa súd odobral na záverečnú poradu, prečin nemal trvalo nepriaznivé následky a trestnosť zanedbania povinnej výživy zanikla.
         Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka